**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 03.01.2023 ora 08.00 – 04.01.2023, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 04.01.2023, ora 08.00**

**RÂURI:**

**Debitele au fost în general staționare,** exceptând râurile din bazinele hidrografice: Vișeu, Iza, Tur, Someș, Crișuri, Mureș (exceptând cursul inferior, aval s.h. Radna, unde au fost în creștere ca urmare a propagării), Bega și Timiș, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crișuri, Mureș, Bega, Jiu, Dâmbovița, bazinul superior al Argeșului, bazinul superior şi mijlociu al Bistriţei, cursurile superioare ale Trouşului, Moldovei, Sucevei, Prutului şi mai mici (sub 30%) pe râurile din bazinele hidrografice: Rm. Sărat, Bârlad, afluenții Prutului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general staționare,** exceptând râurile din bazinele hidrografice: Vișeu, Iza, Tur, Someș, Crișuri, Mureș, Bega și Timiș, unde vor fi în scădere.

Sunt posibile creșteri de niveluri și debite, pe unele râuri mici din zonele de deal și munte, mai ales pe cele din nordul, nord – vestul și centrul țării, ca urmare a precipitațiilor prognozate, slabe cantitativ.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară** (secțiunea Baziaș) în intervalul 03.01.2023 – 04.01.2023 **a fost** **în scădere, având valoarea de** **6500 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere la Gruia și pe sectorul Zimnicea – Vadu Oii, în creștere pe sectorul Calafat – Tr. Măgurele și relativ staționare pe sectorul Brăila – Tulcea.

**Debitul la intrarea în țară (secțiunea Baziaș) va fi în scădere (6100 m3/s).**

În aval de Porțile de Fier debitele vor fi în scădere pe sectoarele Gruia – Calafat și Oltenița - Tulcea şi în creștere pe sectorul Bechet – Giurgi

**2.** **Situaţia meteorologică în intervalul 03.01.2023, ora 08.00 – 04.01.2023, ora 08.00**

**În aproape toată țară**, valorile termice s-au situat în continuare cu mult peste normele specifice acestei perioade (abateri pozitive ale valorilor diurne în medie de 8...14 grade, iar în zonele deluroase din sud și din est chiar și de 16...17 grade), fiind consemnate recorduri zilnice ale maximelor temperaturii aerului la 70 de stații meteo, iar la 5 dintre acestea (din zona Subcarpaților Getici și ai Curburii) s-au atins noi recorduri lunare. Excepție au făcut areale restrânse din centru și din extremitatea vestică a teritoriului unde în condiții de ceață și nebulozitate stratiformă persistente, temperaturile diurne s-au situat doar ușor peste mediile multianuale. În vestul, centrul și nordul țării, cerul sa înnorat treptat, iar în cursul serii și al nopții a plouat slab în Maramureș, Crișana, local în Transilvania și izolat în Banat și Moldova. Spre sfârșitul intervalului în depresiunile Carpaților Orientali au fost consemnate depuneri de polei, iar la altitudini mai mari de 1700 m precipitațiile au fost și sub formă de lapoviță și ninsoare. În sud și în sud-est cerul a fost variabil la senin, cu înnorări în a doua parte a nopții. S-a semnalat ceață în vest și centru, iar mai ales la începutul intervalului pe arii mai restrânse și în rest. Vântul a suflat slab și moderat, cu ușoare intensificări pe crestele montane, cu precădere ale Carpaților Orientali și trecător în nordul Moldovei și sudul Olteniei. Este strat de zăpadă doar local la peste 1800 m altitudine în zona montană și aseară la ora 20 măsura -*în platformele stațiilor meteorologice*- până la 39...40 cm în Munții Călimani și Bucegi. Temperaturile maxime s-au încadrat între 0 grade la Miercurea Ciuc și 21 de grade la Curtea de Argeș. La ora 06 se înregistrau valori termice între 0 grade la Joseni, Miercurea Ciuc, Oltenița și Toplița și 10 grade la Constanța Dig.

*Observație: au fost emise 17 mesaje de atenționare cod galben pentru fenomene meteorologice periculoase imediate.*

**La Bucureşti,** vremea s-a menținut mult mai caldă decât în mod normal la începutul lunii ianuarie. Temperatura maximă a fost de 14 grade la Filaret, 15 grade în Băneasa și 16 grade la Afumați (valori cu 12...13 grade peste media multianuală a datei, fiind consemnate ca noi recorduri zilnice la stațiile Băneasa și Afumați). Cerul a fost mai mult senin ziua și în prima parte a nopții și a avut înnorări în restul timpului, iar vântul a suflat slab până la moderat. La ora 06 se înregistrau 4 grade în Băneasa și 6 grade la Afumați și Filaret.

**3. Prognoza meteorologică în intervalul 04.01.2023, ora 08.00 – 05.01.2023, ora 08.00**

**În ţara,** vremea se va răci îndeosebi în regiunile extracarpatice, dar valorile termice se vor situa în continuare peste mediile multianuale. Temperaturile maxime se vor încadra între 4 și 11 grade, cu valori mai ridicate în vestul Olteniei și sudul Banatului până la 14 grade, iar cele minime se vor situa între -2 și 6 grade. Cerul va prezenta înnorări în cea mai mare parte a țării și se vor semnala ploi slabe sau burniță, pe parcursul zilei, local în sudul Transilvaniei și nordul Munteniei și numai izolat în celelalte regiuni, iar noaptea în special în nord-vestul teritoriului. În zonele joase de relief pe alocuri se va semnala ceață. În zona de munte, ziua vor fi ploi pe arii restrânse și doar pe creste precipitații mixte, iar noaptea în nordul Carpaților Orientali, treptat vor predomina ninsorile și local se va depune strat de zăpadă. Vântul se va intensifica treptat la munte, astfel că pe parcursul nopții în zona înaltă din Carpații Orientali și din Munții Apuseni, rafalele vor depăși 90...100 km/h, iar în rest va sufla slab și moderat, trecător cu unele intensificări spre finalul intervalului în nord-vest și în sud-est.

**La Bucureşti,** vremea se va răci față de zilele precedente, însă valorile termice se vor situa peste mediile multianuale. Cerul va fi mai mult noros, iar pe parcursul zilei vor fi condiții de burniță sau ploaie slabă. Noaptea probabilitatea de formare a ceții va fi ridicată. Vântul va sufla în general slab. Temperatura maximă va fi de 7...9 grade, iar cea minimă de 3...4 grade.

###### **II. CALITATEA APELOR**

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 30.12.2022, **la staţiile cu indicativele B-9,B-30,B-24,B-28,B-27,B-29,B-21,B-11,B-10,BV-6,MS-2,MS-1,AB-2,BC-1,BC-2,IS-2,IS-5,BT-1,CJ-4,CJ-3,TR-5,DJ-2,GJ-3,MH-1,OT-1,** în data de 31.12.2022, **la staţiile cu indicativele B-9,B-27,B-30,B-24,B-29,B-28,B-11,B-12,B-13,B-21,B-10,B-14,B-26,B-7,B-5,B-8,B-1,MS-2,BV-6,MS-1,IS-2,BC-1,IS-5,BC-2,BT-1,CJ-4,CJ-3,CJ-2,DJ-2,GJ-3,MH-1,OT-1,GJ-2,** în data de 01.01.2023, **la staţiile cu indicativele B-30,B-27,B-9,B-24,B-29,B-10,B-12,B-28,B-8,B-21,B-26,B-14,B-13,B-2,B-11,MS-2,MS-1,BV-6,AB-2,BC-1,BC-2,,IS-2, IS-5,DJ-2,OT-1,GJ-3,MH-1.**

**3.2. În domeniul solului şi vegetaţiei**

**ARBDD Tulcea** revine cu informaţii referitoare la incendiul de vegetaţie izbucnit în data de 29.12.2022, în jurul orei 11.30, în zona cuprinsă între Canalul Sondei și Grindul Sulinei, Canal Sulina-Cordon care s-a extins spre Grindul Pocora şi Canal Magearu, pe raza Districtului Ecologic Sulina, județul Tulcea, precizând că acesta s-a stins de la sine în data de 02.01.23, ora 06.00. A ars stuf, papură şi vegetaţie pe o suprafaţă totală de aproximativ 300 ha. Nu au fost observate mortalităţi la speciile de păsări şi animale sălbatice în zona incendiată.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.